Temeljem članka 19. Zakona o lokalnoj i područnoj samoupravi (NN 33/01, 60/01-vjerodostojno tumačenje, 129/05, 109/07, 125/08, **36/09, 150/11, 144/12, 19/13, 137/15** ), **članka** 22. Statuta Općine Ližnjan-Lisignano (Službene novine Općine Ližnjan-Lisignano br. 05/09-pročiš.tekst, 1/13, 2A/17) na prijedlog Općinskog Načelnika Općine Ližnjan-Lisignano, Općinsko Vijeće Općine Ližnjan-Lisignano, na 5. sjednici, održanoj21.12.2017. godine donosi

**GOSPODARSKI I JAVNO-ZDRAVSTVENI PROGRAM OPĆINE LIŽNJAN-LISIGNANO ZA 2018.GODINU**

Članak 1.

Gospodarski i javno-zdravstveni program Općine Ližnjan-Lisignano sadrži programe javnih potreba u gospodarstvu i javnom zdravstvu. Za ostvarenje navedenog programa u 2018. godini Proračunom Općine Ližnjan-Lisignano potrebno je osigurati 686.310 kuna.

Utvrđivanje javnih potreba i pojedinačnih programa utvrđuje se u skladu s odredbama posebnih zakona, navedenih u pojedinim programima, kojima se uređuje obavljanje navedenih djelatnosti:

Gospodarski i javno-zdravstveni program obuhvaća:

1. Program potpora javnom prijevozu
2. Program javnih potreba u poljoprivredi i ribarstvu
3. Potpore malim i srednjim poduzetnicima, obrtništvu i poljoprivrednicima
4. Program javnih potreba u zdravstvu i javno zdravstvene mjere
5. Udio u kreditnoj obvezi Istarske Županije za gradnju i opremanje Opće Bolnice Pula

**1. PROGRAM POTPORA JAVNOM PRIJEVOZU**

Članak 2.

Zakonom o lokalnoj i područnoj (regionalnoj) samoupravi utvrđena je obaveza jedinica JLP(R)S za zadovoljavanjem potreba građana od lokalnog značaja u pojedinim djelatnostima. Zakonom o komunalnom gospodarstvu propisano je da su JLP(R)S dužne osigurati trajno i kvalitetno obavljanje komunalnih djelatnosti u koje spada i prijevoz putnika u javnom prometu.

Program potpora javnom prijevozu uključuje:

1.1. Kapitalna donacija tvrtki Pulapromet d.o.o. za pokriće gubitaka iz razdoblja (1996-2000) u iznosu od 276.000,00 kuna

Općina Ližnjan će u 2018. godini umjesto redovne subvencije javnog gradskog i prigradskog prometa u ukupnom iznosu od 276.000,00 kuna u istom iznosu izvršiti kapitalnu donaciju za pokriće gubitaka tvrtke Pulapromet d.o.o. nastalih u periodu od 1996-2000.godine, sukladno Odluci o pokriću gubitka iz prethodnih razdoblja tvrtke Pulapromet d.o.o.

**2. PROGRAM JAVNIH POTREBA U POLJOPRIVREDI I RIBARSTVU**

Članak 3.

Općina Ližnjan-Lisignano u Proračunu za 2018. g osigurava iznos od 115.000,00 kn za financiranje programa u poljoprivredi, za slijedeće potrebe:

1. Sufinanciranje organiziranja Smotre maslinovog ulja 20.000,00 kn
2. Sajam Sv. Feliksa i Fortunata 30.000,00 kn
3. Sufinanciranje programa udruga u poljoprivredi 30.000,00 kn
4. Fond za razvoj poljoprivrede - potpora u iznosu od 5.000,00 kn
5. Lokalna akcijska grupa – LAG južne Istre 20.000,00 kn
6. LAGUR – Istarska batana 10.000,00 kn

**3. PROGRAM POTICANJA POLJOPRIVREDE, OBRTA I GOSPODARSTVA**

Članak 4.

Program Potpore malim i srednjim poduzetnicima, obrtništvu i poljoprivrednicima planira se realizirati kroz poticajne mjere za pokretanje gospodarskog razvoja kako slijedi:

1. Potpore novoosnovanim tvrtkama

2. Potpore za novo zapošljavanje i samozapošljavanje

3. Subvencioniranje troškova polaganja stručnih i majstorskih ispita

4. Potpore poduzetnicima za financiranje pripreme i kandidiranja EU projekta

5. Sufinanciranje ulaganja u standarda kvalitete

Sve sukladno Odluci o potporama za poticanje razvoja poduzetništva na području općine Ližnjan-Lisignano ( Sl. Novine Općine Ližnjan 2A/2017).

Navedeni program se u 2018.godini planira financirati sa 75.000,00 kuna.

**4. PROGRAM JAVNIH POTREBA U ZDRAVSTVU I JAVNO ZDRAVSTVENE MJERE**

Članak 5.

a) Program javnih potreba u zdravstvu uključuje potpore zdravstvenim ustanovama i institucijama.

Iznos koji se osigurava u Proračunu za 2018. g jest 105.600 kn.

* 1. 1. Potpore za dodatni tim hitne medicinske pomoći u iznosu od 55.600,00
  2. 2. Potpore za Hrvatski Crveni Križ u iznosu od 50.000,00
  3. b) Javno-zdravstvene mjere uključuju mjere deratizacije i dezinsekcije te veterinarske mjere.

Mjere obavezne preventivne deratizacije i dezinsekcije propisane su sa nekoliko propisa: Zakonom o zaštiti pučanstva od zaraznih bolesti i Zakonom o veterinarstvu.

Deratizacija se provodi postupkom uništavanja miševa, štakora i drugih glodavaca koji prenose uzročnike zaraznih bolesti, i provodi se najmanje dva puta godišnje kroz akcije preventivne sustavne deratizacije.

Dezinsekcija je postupak suzbijanja insekata koji mogu biti nositelji zaraznih bolesti ili prouzročiti druge negativne reakcije i provodi se kroz dvije sustavne akcije zamagljivanja, te prema potrebi i češće. Planirani iznos sredstava za te potrebe u 2018.g iznosi 33.000,00 kn

Veterinarske mjere javnog zdravstva propisane su Zakonom o veterinarstvu koji nalaže jedinicama lokalne samouprave da osiguraju higijeničarsku službu, te da snose troškove za uklanjanje lešina, i drugih životinjskih ostataka namjenjenih neškodljivom ukljanjanju.

Za program veterinarskih mjera osiguravaju se sredstva u Proračunu Općine Ližnjan-Lisignano za 2018. godinu u iznosu od 35.000,00 kn.

Za najam i pražnjenje wc kabina u ljetnim mjesecima predviđen je iznos od 20.000,00 kn

c) Udio u kreditnoj obvezi Istarske Županije za gradnju i opremanje Opće Bolnice Pula

Sukladno Odluci Općinskog vijeća Općina Ližnjan-Lisignano je prihvatila Sporazum o preuzimanju dijela kreditne obveze za izgradnju i opremanje nove Opće bolnice u Puli od strane općina i gradova u Istarskoj županiji i Istarske županije, KLASA: 550-01/04-01/11, URBROJ: 2163/1-02/1-16-124 od 19. svibnja 2016. godine, te je slijedom toga njena obveza u ukupnom iznosu od 878.040,20 kuna (slovima: osamstosedamdesetosamtisućačetrdesetkunaidvadeset lipa) u razdoblju od 2018. do 2036. godine, dok će u 2018.g. biti potrebna sredstva od 26.710,00 kn.

Članak 6.

Novčana sredstva iz članka 2, 3, 4 i 5 doznačuju se korisnicima sukladno pozitivno pravnim propisima, po prethodno provedenom natječaju, sklopljenim ugovorima te dostavljenim zahtjevima, računima i sl., u skladu s ostvarenjem prihoda u Proračunu Općine Ližnjan-Lisignano.

Članak 7.

Ovaj Program gospodarskog i javno-zdravstvenog programa Općine Ližnjan-Lisignano za 2018. godinu stupa na snagu osam dana od objave u „Službenim novinama Općine Ližnjan-Lisignano“, a primjenjuje se s danom primjene proračuna Općine Ližnjan-Lisignano za 2018. godinu.

Predsjednik Općinskog Vijeća

Općine Ližnjan-Lisignano

Saša Škrinjar

KLASA: 400-01/17-01/23

URBROJ: 2168/3-04-17-5

Ližnjan-Lisignano, 21.12.2017.g.